喺知道咗一個問題係有可能用電腦解決之後，電腦科學家往往會希望知道要解決呢個問題「有幾撈絞」－舉個例說明，想像有個問題，可運算度理論嘅分析顯示咗個問題係有可能用電腦解決嘅，但打後進一步嘅分析發現，解決呢個問題要用嗰段演算法複雜到就算用最先進嘅電腦行，都要用成 100 年先行得完，噉嘅話個問題喺實際應用上根本冇得有效率噉解決。